15-12-2017 16:03:31 | | Ի՞նչ է գրում մամուլը
-Եղել են նաև տարաձայնություններ, հակառակ կարծիքներ, քննադատություններ, սակայն դրանից երբևէ չեմ նեղսրտվել, ես դա նորմալ եմ համարում և ողջունում եմ: Եթե անգամ չեմ կիսում այդ տարատեսակ կարծիքներն, ապա, համենայն դեպս, հարգում եմ դրանք. բազմակարծությունը պետք է քաջալերել: Մեր էլեկտրոնային կայքում հատուկ անկյուն ունենք, ուր զետեղում ենք տարբեր տեսակետներ. միշտ չէ, որ արտահայտած կարծիքները համահունչ են լինում մեր վերլուծություններին, տեսակետներին: Արտահայտած տեսակետները տարածում ենք, դրանք լայն հնչեղություն են գտնում, մեր տեսակետների հետ հաշվի են նստում տեղեկատվական ու վերլուծական տարբեր կենտրոններ. ես շնորհակալ եմ, որ նաև հրավիրում են տարբեր քննարկումների, մամուլի ասուլիսների, հատկապես՝ ՀՀ սփյուռքի նախարարության նախաձեռնած քննարկումներին, համաժողովներին ու նիստերին, որտեղ առիթ է լինում գտնել Հայրենիք-Սփյուռք համագործակցության կապերի առավել սերտացման և զարգացման ուղիներ, իսկ ես հավատում
եմ դրան: Կարծում եմ, որ Սփյուռքն առանց Հայրենիքի չի ունենա այն դերը, նշանակությունը, որն առկա է, ձևավորված է: Ես ցանկանում եմ, որ ունենանք Հայաստանակենտրոն կամ պետականամետ Սփյուռք. սա, իհարկե,
կապ չունի իշխանության, ընդդիմության հետ: Մենք, երկար ժամանակ զրկված լինելով պետականությունից, ամեն ինչ պետք է անենք, որ Հայաստանի Հանրապետությունը պահպանենք, որ այն անվտանգ մնա: